Neuvoston asetus (ETY) N:o 1970/80, annettu 22 päivänä heinäkuuta 1980, oliiviöljyn kulutusta yhteisössä edistämään tarkoitettujen toimien yleisistä soveltamissäännöistä



Virallinen lehti nro L 192 , 26/07/1980 s. 0005 - 0005

Suomenk. erityispainos Alue 3 Nide 12 s. 0069

Kreikank. erityispainos: Luku 03 Nide 29 s. 0218

Ruotsink. erityispainos Alue 3 Nide 12 s. 0069

Espanjank. erityispainos: Luku 03 Nide 18 s. 0201

Portugalink. erityispainos: Luku 03 Nide 18 s. 0201



NEUVOSTON ASETUS (ETY) N:o 1970/80, annettu 22 päivänä heinäkuuta 1980, oliiviöljyn kulutusta yhteisössä edistämään tarkoitettujen toimien yleisistä soveltamissäännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1585/80(), ja erityisesti sen 11 artiklan 4 kohdan, ottaa huomioon komission ehdotuksen, sekä katsoo, että asetuksen N:o 136/66/ETY 11 artiklan 3 kohdassa säädetään, että kulutustuen prosenttiosuus käytetään tiedotustoimintaan ja mahdolliseen muuhun oliiviöljyn kulutusta yhteisössä edistämään tarkoitettuun toimintaan, ja oliiviöljyn markkinatilanteelle yhteisössä on ominaista kulutuksen väheneminen, joka voi ajan mittaan johtaa tarjonnan ja kysynnän väliseen rakenteelliseen epätasapainoon; tällaisen epätasapainon syntymisen välttämiseksi olemassa olevaa tukijärjestelmää olisi nyt täydennettävä panemalla täytäntöön kuluttajien tiedotusohjelma sekä muita toimia, joilla edistetään oliiviöljyn kulutusta yhteisössä, ON ANTANUT TÄMÄN ASETUKSEN: 1 artikla Asetuksen N:o 136/66/ETY 11 artiklan 3 kohdassa tarkoitettuina toimintoina voidaan toteuttaa seuraavat toimet: a) olemassa olevan tiedon levittäminen erityisesti eri oliiviöljylaatujen osalta; b) markkinatutkimus, jolla pyritään laajentamaan oliiviöljyn markkinoita yhteisössä; c) oliiviöljyn ja tuotteiden, joiden valmistuksessa käytetään oliiviöljyä, kulutusta lisäävät mainonta- ja edistämistoimet, joissa korostetaan erityisesti oliiviöljyn laadullista arvoa; kyseiset toimet on toteutettava sellaisilla yhteisön alueilla, joissa ne ovat todennäköisesti tehokkaimpia; d) tutkimustyö, erityisesti sellainen, jonka tarkoituksena on tutkia tieteellisesti oliiviöljyn ravitsevuutta; e) erityiset alennusmyynnit tietyille kuluttajaryhmille, jotta heidät saataisiin kiinnostuneiksi oliiviöljyn kulutuksesta. 2 artikla Komissio toimittaa neuvostolle tiedoksi vuosittain viimeistään 31 päivänä lokakuuta ohjelman niistä toimista, jotka se aikoo toteuttaa seuraavan markkinointivuoden aikana. Tämän ohjelman laatimista varten komissio voi kuulla erityisesti markkina- ja mainontatutkimuksiin erikoistuneita toimielimiä sekä tutkimuslaitoksia. 3 artikla Komissio päättää 1 artiklan a Pd kohdassa luetelluista toimista jäsenvaltioita kuultuaan. Edellä 1 artiklan e kohdassa tarkoitetuista toimista päätetään asetuksen N:o 136/66/ETY 38 artiklassa säädettyä menettelyä noudattaen. 4 artikla Yksityiskohtaiset säännöt tämän asetuksen soveltamisesta annetaan asetuksen N:o 136/66/ETY 38 artiklassa säädettyä menettelyä noudattaen. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 22 päivänä heinäkuuta 1980. Neuvoston puolesta Puheenjohtaja C. NEY ()() () EYVL N:o 172, 30.9.1966, s. 3025/66 () EYVL N:o L 160, 26.6.1980, s. 2